Irina Begu avansează în sferturile de finală de la Antalya! Câți bani a câștigat românca până acum
Românca, ce a lipsit din circuit cinci luni de zile, a debutat marți, 26 martie, la turneul din Antalya.
Irina Begu(33 ani), locul 126 WTA, a avansat în sferturile de finală a turneului WTA 250 din Antalya, după o victorie împotriva Tarei Wurth(21 ani), locul 493 WTA, cu scorul de 7-5, 6-2.
93 de minute i-a luat lui Begu să treacă de croată
După un început incert, Begu se regăsea condusă cu 5-3 de către o Tara Wurth foarte motivată. Irina Begu nu s-a dat bătută, întorcând tabela la un 7-5, după patru game-uri câștigate consecutiv. Begu a stăpânit al doilea set, cu break din prima, impunându-se cu 6-2.
Cați bani a câștigat Irina Begu, după eliminarea croatei
Jucătoarea româncă și-a trecut în cont 3.475 dolari, alături de 27 puncte WTA, în urma acestei victorii.
Următoarea adversară a româncei are 22 de titluri în palmares
Irina Begu o va întâlni în sferturile de finală pe jucătoarea de origine slovenă, Polona Hercog (33 de ani), clasată pe locul 213 mondial.
Cele două au o istorie îndelungată, acestea întâlnindu-se de patru ori în trecut, Begu ieșind mereu învingătoare. Ultima partidă a fost în optimile de finală de la Cleveland, în 2021, unde Begu s-a impus cu 7-6, 7-5.
Irina Begu, în ciuda faptului că nu a mai jucat un meci oficial din august, anul trecut, este motivată să ajungă cât mai departe în turneul din Antalya, ce este dotat cu premii total de 115.000 dolari.
Irina Begu gets another straight sets victory playing in her first tournament of the season. Great to see her starting off this good. pic.twitter.com/COiqmI197v
— Romanian Tennis (@WTARomania) March 28, 2024
Urmăriți SPORT.RO și pe Google News